ንዓይነስውራን ብብሬል ዝተዳለወ ፈለማይ ጋዜጣ ኣብ ኢትዮጵያ - BBC News ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'ፈትል' - ንዓይነስውራን ብብሬል ዝተዳለወ ፈለማይ ጋዜጣ ኣብ ኢትዮጵያ 21 መስከረም 2020 ምንጪ ስእሊ, FIYORI ጋዜጠኛ ፍዮሪ ተወልደ ኣብ ኢትዮጵያ ብቋንቋ ኣምሓርኛ ኣብ እትሕተም ጋዜጣ ኣዲስ ዘመን ትሰርሕ ነይራ። ንሳ ካብ ገዝኣ ናብ ስራሕ ካብ ስራሕ ድማ ናብ ገዝኣ ኣብ እትመላለሰሉ ሰዓታት ሓደ ዝተዓዘበቶ ነገር ነቲ ሕዚ ናብ ተግባር ዝቐየረቶ ስራሕ ክትነቅል ከምዝገበራ ትዛረብ። "መዓልታዊ ክኸይድ ከለኹ ሰባት ኣብ መገዲ ኮፍ ኢሎም ጋዜጣታት ከንብቡ'የ ዝርእይ። ደው ኢሎም ናይ ስራሕ ምልክታታት'ውን ይሪኡ። ዓይነስውራን ግን ከምዚ ዝበለ ዕድል የብሎምን" ትብል። ፖለቲከኛታት ኮኑ ሰብ ሞያ ሚድያ ግን ንጉዱኣት ኣካል ብፍላይ ድማ ንዓይነስውራን ተሳተፍትን ተረባሕትን ኣብ ምግባር ብዙሕ ነገራት እንተተዛረቡ'ውን ምችው ኩነታት ግን ክፈጥሩሎም ከምዘይከኣሉ ትዛረብ ጋዜጠኛ ፍዮሪ። እዚ ኩነታት ስለዘጠዓሳን እጃማ ንኽትፍጸም ስለዘለዓዓላን ድማ በዓላ እተመሓድሮ ትካል ምውዕዋዕ፣ ሕትመትን ፕሮሞሽንን ብምጥያሽ፤ ንዓይነስውራን ዝኸውን ናይ ብሬይል ጋዜጣ ናብ ሕትመት ከምዘብቀዐት ተረድእ። ጋዜጣታት ኣውሰትራሊያ ዝተደምሰሰ ጽሑፍ ብምሕታም ተቓውሞአን ገሊጸን ብጋዜጣ ጠቕሊሎም ስጋ ዝሸጡ ተኣሲሮም ዝተዓጽዋ ጋዜጣታት ብሕቲ ኤርትራን ዕጫ ኣዳለውተንን "እዞም ክፋል ሕብረተሰብ ሓሳቦም ዘቃልሑሉ፤ ብዛዕባ ባዕሎም ዝዛረቡሉ፤ ዘንብቡሉን ኣብ ሃገሮም ከምኡ'ውን ኣብ ዓለም ብዛዕባ ዘሎ ፍጻመታት ሓበሬታ ዝረኽቡሉን ክኸውን'ዩ" ክትብል ረብሓ እቲ ብብሬይል ሕትመት ዝዳሎ ጋዜጣ ትገልጽ። ምንጪ ስእሊ, FIYORI ብተወሳኺ ድማ እቶም ዓይነስውራን ዝተፈላለዩ ምልክታታት ስራሕ ኣብቲ ጋዜጣ ስለዝረኽቡ ስእነት ስራሕ ኣብ ምቅላል ግደ ከምዝህልዎ ትኣምን። ኣብ ኢትዮጵያ ኣስታት 4 ሚልዮን ዓይነስውራን ከምዝርከቡ መረዳእታታት ይሕብሩ። እዞም ክፋል ሕብረተሰብ ልክዕ ከም ካልእ ዜጋ ሓበሬታ ናይ ምርካብ መሰል እንተሃለዎም'ኳ ብፍላይ ምስ ሕትመት ብዝተሓሓዝ ካብ ዝዝርግሑ እዋናዊ ዜናታትን ካልእ ሓበሬታን ዝረሓቑ እዮም። ፍዮሪ፡ ነዚ ጸገም ኣብ ምቅላል ከምዝሕግዝ ብምእማን'ያ 'ፈትል' ዝብል ስያመ ዝሃበቶ ኣብ ኢትዮጵያ ፈላማይ ብሬይል ጋዜጣ ዓይነስውራን ኣብ ዝሓለፈ ሰሙን ናብ ሕትመት ዘብቀዐት። እቲ ጋዜጣ ዝተፈላለዩ ዓምድታት ዝሓዘ ኮይኑ ኩልግዜ ረቡዕ ዝሕተም ሰሙናዊ ጋዜጣ እዩ። "ዝና ዝብል ዓምዲ ኣሎ። 'ፈትል ነቃሽ' ዝብል እውን ኣሎ። ኣብዚ ዓምዲ ኣብ ዓይነሰውራን ዝበጽሑ በደላት ፍትሕን ጸገማት ሰናይ ምምሕዳርን ብምርመራዊ ጋዜጠኝነት ክቃልዑ ክግብር'ዩ። 'ጋሻና'፣ ተምሳሌት ዝብሉ ዓምድታት ኣለዉ" ብምባል ንትሕዝቶታት እቲ ጋዜጣ ተመልክት። ብተወሳኺ'ውን ኣብቲ ጋዜጣ ንህጻናት ዝተዳለወ ዓምዲ ኣሎ። "ዓይነስውራን ህጻናት'ውን ናይ ምንባብን ሃነጽቲ ቁምነገራት ናይ ምርካብን መሰል ኣለዎም" ትብል ፍዮሪ። ምንጪ ስእሊ, FIYORI ኣብቲ ፈላማ ነዚ ክተብገስ ከላ 'ክገሃድ ዘይክል ተስፋ' ከምዝኾነ ብምግላጽ ካብ ውጥና ከተኣጓጉልዋ ዝኽእሉ ሐሳባት ቀሪቦምላ ምንባሮም ትዝክር። ብኣንጻሩ ድማ ካብ ሃገራዊ ማሕበር ዓይነስውራንን ካልኦት ትካላትን ውልቀሰባትን ዘተባብዑ ርእይቶታት ከምዝተወሃባ ትዛረብ። "ኣብ ጉዳይ ዝርግሐ ንሕዚ ጥራይ ዘይኮነስ ንመጻኢ ብዝምልከት እውን ምስ ዝተፈላለዩ መንግስታዊ ኣብያተ ዕዮ ተዘራሪበለኹ። ትምህርቲ ምስተጀመረ ኣብ ዩኒቨርሲቲታትን ካልኦት ትካላት ትምህርትን ክበጽሕ ክንገበር ኢና" ትብል ጋዜጠኛ ፍዮሪ። ፈትል ናብ ዝተፈላለዩ መንግስታዊ ትካላት'ውን ከምዝዝርጋሕ ብምሕባር "ዓይነስውራን ተገልገልቲ ኮይኖም ናብተን ትካላት ስለዝኸዱ ጉዳዮም ክሳብ ዘፈጽሙ እናንበቡ ንኽጽበዩ ኢና ነዚ ንገብር" ክትብል ተረድእ። ሃገራዊ ማሕበር ዓይነስውራን'ውን ናብ ኩሎም ጨንፈራቱ ክዝርግሖ'ዩ። ብዘይካ'ዚ ጋዜጣን ካልኦት ሕታማትን ኣብ ዝንበቡሎም ዝተለመዱ ጎደናታት ከተማ ኣዲስ ኣበባ ንመሸጣን ነጻ ንባብን ክቐርብ እዩ። ጋዜጣ 'ፈትል' ንግዚኡ ብቋንቋ ኣምሓርኛ ጥራይ'ያ'ዩ ክሕተም። ዓቕምን ብቕዓትን እናደልደለ ኣብ ዝመጽእ ድማ ብኻልኦት ቋንቋታት ኢትዮጵያ ናብ ሕትመት ከምዝበቅዕ ፍዮሪ ሓቢራትና። ብፍላይ ነቲ ሕትመት ብሬይል ዝኸውን ወረቐት ካብ ደገ ብዝለዓለ ዋጋ ስለዝኣትው ምስቲ ንሳ እተውጽኦ ወጻእን ዋጋ እታ ጋዜጣን ክመጣጠን ስለዘይክእል ግን ኣብዚ ጉዳይ ዝግደሱ ኣካላት ክንድዝከኣሎም ኣብ ጎና ኮይኖም ክሰርሑ ጸዊዓላ። ተዛማዲ ትሕዝቶ ጋዜጣ ሓዳስ ኤርትራ ድሕሪ ሓሙሽተ ኣዋርሕ ናብ ሕትመት ትምለስ2 መስከረም 2020 ደቡብ ኣፍሪቃ፡ ጋዜጣ ሩዋንዳ ንሚኒስተር ሲሲሉ "ኣመንዝራ" ኢሉ ብምጥቃሱ ተቖጢዓ11 ታሕሳስ 2018 ጋዜጣታት ኣውሰትራሊያ ዝተደምሰሰ ጽሑፍ ብምሕታም ን 'ሚስጢራውነት' ተቓዊመን21 ጥቅምቲ 2019 ጋዜጣ ኡጋንዳ 'ጠርሙስ ዋይን ንዛንታ ፆታዊ ዓመፅ' ብዝብል ዘቕረቦ ፃውዒት ቁጠዐ ፈጢሩ29 መጋቢት 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
